**04005 MINISTARSTVO UNUTARNJIH POSLOVA**

**OBRAZLOŽENJE POLUGODIŠNJEG IZVRŠENJA FINANCIJSKOG PLANA ZA 2024. GODINU**

**PRIHODI I PRIMICI**

Ukupni prihodi u 2024.godini planirani su u iznosu od 1.180.819.150 eura, od čega je u prvoj polovici godine ostvareno 602.450.271,73 eura.

***Pomoći iz inozemstva (darovnice) i od subjekata unutar općeg proračuna***

63 – Pomoći iz inozemstva i od subjekata unutar općeg proračuna u iznosu od 28.209.369,77 eura manji su za 7,49% u odnosu na isto razdoblje prethodne godine. Unutar navedenog konta smanjenje (za 8,73%) odnosi se na Tekuće pomoći od institucija i tijela EU (kto 6323), dok se povećanje (za 12,54%) odnosi na Kapitalne pomoći od institucija i tijela EU (kto 6324).

***Prihodi od upravnih i administrativnih pristojbi, pristojbi po posebnim propisima i naknadama***

65 – Prihodi od upravnih i administrativnih pristojbi, pristojbi po posebnim propisima i naknada u iznosu od 33.405.276,89 eura veći su za 4,76% u odnosu na prethodno razdoblje. Radi se o prihodima od uplata Centra za vozila hrvatske za Nacionalni program sigurnosti cestovnog prometa, prihodima od naplate plativih tiskanica, prihodi od naplate rutnih i terminalnih naknada za aktivnosti potrage i spašavanja zrakoplova i prihodi za korištenje opće korisnih funkcija šuma za potrebe razminiranja.

***Prihodi od prodaje proizvoda i robe te pruženih usluga i prihoda od donacija***

66 – Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima u iznosu od 1.481.190,07 eura veći su za 6,57% u odnosu na isto razdoblje prethodne godine i u cijelosti se odnose se na prihode od pruženih usluga.

***Prihodi iz proračuna***

67 – Prihodi iz proračuna u iznosu od 539.354.435 eura veći su za 14,79% u odnosu na isto razdoblje prethodne godine. Unutar navedenog konta najveće povećanje (za 101,27%) odnosi se na Prihode iz nadležnog proračuna za financiranje rashoda (kto 6711), razred 3 Rashodi poslovanja za financiranje redovne djelatnosti proračunskog korisnika.

**RASHODI I IZDACI**

36 – Pomoći dane u inozemstvo u unutar općeg proračuna u iznosu od 1.596.795,05 eura manje su za 75,37% u odnosu na isto razdoblje prethodne godine. Do smanjenja je došlo prvenstveno iz razloga znatno smanjenih iznosa Tekućih i kapitalnih pomoći temeljem prijenosa EU sredstava što je u prethodnoj godini izvršavano iz sredstava Fonda solidarnosti, koji je završio 30.06.2023. godine.

 38 – Ostali rashodi u iznosu od 3.093.006,79 eura manji su za 75,56 % u odnosu na prethodnu godinu. Najznačajnije smanjenje se odnosi se na Tekuće donacije u novcu i Kapitalne donacije neprofitnim organizacijama što je u prethodnoj godini izvršavano iz sredstava Fonda solidarnosti, koji je završio 30.06.2023. godine.

42 – Rashodi za nabavu proizvedene dugotrajne imovine u iznosu od 19.123.820,30 eura veći su za 56,05 % u odnosu na prethodnu godinu. Najznačajnije povećanje odnosi se na kto 4223 Oprema za održavanje i zaštitu, kto 4227 Uređaji, strojevi i oprema za posebne namjene, kto 4233 Prijevozna sredstva u pomorskom i riječkom prometu. Do navedenog povećanja došlo je radi nabave različite opreme i kupnje dva plovila.

45 - Rashodi za dodatna ulaganja na nefinancijskoj imovini u iznosu od 9.824.359,66 eura veći su za 69,12% u odnosu na prethodnu godinu. Povećanje u ukupnom iznosu odnosi se na kto 451 Dodatna ulaganja na građevinskim objektima (obnova zgrada od posljedica potresa - NPOO, obnova PU PP, PA).

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz 2023.g. u 2024.g. (donos) izvršen je u ukupnom iznosu od 22.878.893,49 eura što je za 21,84% više u odnosu na isto razdoblje prošle godine). Iznos od 382.010,30 eur-a odnosi na izvor 31 Vlastiti prihodi (utrošeni su za pokriće troškova nabave namirnica) , iznos od 17.261.641,04 eura se odnosi na izvor 43 Ostali prihodi za posebne namjene (utrošeni su za provedbu Nacionalnog plana sigurnosti cestovnog prometa, za plaćanje troškova plativih tiskanica), iznos 4.514.742,73 eura se odnosi na izvor 51 Pomoći EU (najveći dio iznosa se odnosi na EU projekte koji su bili u nadležnosti Državne uprave za zaštitu i spašavanje prije spajanja sa MUP-om), iznos od 718.611,00 eura se odnos na izvor 52 Ostale pomoći i iznos od 1.888,42 eura se odnosi na izvor 61 Donacije.

Odnos sredstava u drugu polovicu 2024. godine iznosi 29.690.042,34 eura što je za 30,22% veće u odnosu na isto razdoblje prošle godine.

|  |
| --- |
| **RAVNATELJICA** |
|  |
| **Andreja Benić** |
|  |